ai4bharat/Pralekha huggingface dataset:
பிரதமர் அலுவலகம்
2018ஆம் ஆண்டுக்கான சியோல் அமைதிப் பரிசு பிரதமருக்கு வழங்கப்பட்டுள்ளது
2018ஆம் ஆண்டுக்கான சியோல் அமைதிப் பரிசினைப் பிரதமர் திரு. நரேந்திர மோடிக்கு வழங்குவது என சியோல் அமைதிப் பரிசுக் குழு முடிவு செய்துள்ளது. சர்வதேச ஒத்துழைப்பை மேம்படுத்துவது, உலகப் பொருளாதார வளர்ச்சியை அதிகப்படுத்துவது, உலகில் விரைவாக வளர்ந்துவரும் மிகப்பெரிய பொருளாதார வளர்ச்சி காணும் இந்திய மக்களின் திறன் மேம்பாட்டினைத் துரிதப்படுத்துவது, ஊழல் ஒழிப்பு மற்றும் சமூக நல்லிணக்க முயற்சிகளின் மூலம் ஜனநாயகத்தை மேலும் மேம்படுத்துவது ஆகியவற்றில் அவரின் அர்ப்பணிப்புக்கு அங்கீகாரமாக இந்தப் பரிசு வழங்கப்படுகிறது.
ஏழைகளுக்கும், பணக்காரர்களுக்கும் இடையே உள்ள சமூக, பொருளாதார ஏற்றத்தாழ்வுகளைக் குறைக்க “மோடிநாமிக்ஸ்” என்பதை வழங்கி, இந்திய மற்றும் உலகப் பொருளாதாரங்களின் வளர்ச்சிக்கு திரு. மோடியின் பங்களிப்பை விருதுக் குழு அங்கீகரித்து 2018-க்கான சியோல் அமைதிப் பரிசினை வழங்குகிறது. ஊழல் எதிர்ப்பு மற்றும் பண மதிப்பு நீக்கத்தின் மூலம் அரசைத் தூய்மை செய்யும் பிரதமரின் முன்முயற்சிகளுக்காக அந்தக் குழு அவரைப் பாராட்டி உள்ளது. “மோடியின் கோட்பாடு” மற்றும் “செயல் ஊக்கமான கிழக்குக் கொள்கை” ஆகியவற்றின்கீழ் உலகில் உள்ள நாடுகளுடன் ஆக்கப்பூர்வமான வெளியுறவுக் கொள்கையைக் கடைப்பிடிப்பதன் மூலம் பிராந்திய மற்றும் உலக அமைதிக்குப் பிரதமரின் பங்களிப்பையும், இந்தக் குழுப் பாராட்டியுள்ளது.
கொரியக் குடியரசுடன் இந்தியாவின் ஆழ்ந்த நட்புறவைக் கருத்தில் கொண்டு, கவுரமிக்க இந்தப் பரிசு அளிக்கப்பட்டிருப்பதற்கு நன்றி தெரிவித்துள்ள பிரதமர் திரு. மோடி, இந்த விருதினை ஏற்றுக்கொண்டார். இருதரப்பினருக்கும் வசதியான நேரத்தில் சியோல் அமைதிப் பரிசு அறக்கட்டளை இந்த விருதினை வழங்கும்.
பின்னணி
உலக அளவில் அமைதி மற்றும் சமரச சூழலை உருவாக்கவும், நட்புறவு மற்றும் நல்லிணக்கத்தை ஏற்படுத்தவும், 160 நாடுகள் பங்கேற்புடன் கொரியக் குடியரசின் சியோல் நகரில் 24-வது ஒலிம்பிக் விளையாட்டுப் போட்டிகள் வெற்றிகரமாக நடத்தப்பட்டதை நினைவுகூரும் வகையில் 1990ஆம் ஆண்டு சியோல் அமைதிப் பரிசு நிறுவப்பட்டது. கொரியத் தீபகற்பத்திலும் உலகின் மற்றப் பகுதிகளிலும் அமைதியைக் கொரிய மக்கள் விரும்புகிறார்கள் என்பதை உறுதிப்படுத்துவதற்காக சியோல் அமைதிப் பரிசு நிறுவப்பட்டது.
உலக அமைதிக்காகவும், நாடுகளுக்கு இடையே நட்புறவை ஏற்படுத்துவதற்கும், மனிதகுலத்தின் நல்லிணக்கத்திற்கும் பங்களிப்பு செய்கின்ற தனிநபர்களுக்கு இரண்டு ஆண்டுகளுக்கு ஒருமுறை சியோல் அமைதிப் பரிசு வழங்கப்படுகிறது. கடந்த காலத்தில் ஐநாவின் முன்னாள் தலைமைச் செயலாளர் கோஃபி அனான், ஜெர்மன் பிரதமர் ஏஞ்சலா மெர்க்கல் ஆகியோருக்கும் சர்வதேச ரீதியில் நன்கு அறியப்பட்ட எல்லைகளற்ற மருத்துவர்கள், ஆக்ஸ் ஃபார்ம் போன்ற அமைப்புகளுக்கும், இந்த விருதுகள் வழங்கப்பட்டுள்ளன. உலகம் முழுவதிலும் இருந்து 1,300-க்கும் அதிகமானவர்கள் முன்மொழிந்த 100-க்கும் அதிகமான பிரமுகர்களை மதிப்பீடு செய்தபின், 2018-க்கான சியோல் அமைதிப் பரிசு பெற மிகவும் பொருத்தமானவர் என்பதால் பிரதமர் திரு. மோடிக்கு இந்தப் பரிசினை வழங்குவது என விருதுக் குழு முடிவு செய்தது.
பாதுகாப்பு அமைச்சகம்
இந்திய விமானப்படைக்கு ரூ 6,800 கோடி செலவில் எச்ஏஎல் நிறுவனத்திடமிருந்து 70 எச்டிடி-40 அடிப்படை பயிற்சி விமானத்தை வாங்க மத்திய அமைச்சரவை ஒப்புதல் அளித்துள்ளது
இந்திய விமானப்படைக்கு ரூ 6,828.36 கோடி செலவில் இந்துஸ்தான் ஏரோநாட்டிக்ஸ்  நிறுவனத்திடமிருந்து 70 எச்டிடி-40 அடிப்படை பயிற்சி விமானத்தை வாங்க மத்திய அமைச்சரவை ஒப்புதல் அளித்துள்ளது. இந்த விமானம் 6 ஆண்டு காலத்தில் வழங்கப்படும்.
இந்த விமானம் 56% உள்நாட்டு உபகரணங்களைக் கொண்டு உற்பத்தி செய்யப்படுவதாகும் இது 60% வரை அதிகரிக்க வாய்ப்பு உள்ளது. இந்துஸ்தான் ஏரோநாட்டிக்ஸ் நிறுவனம் எம்எஸ்எம்இ-கள் உட்பட இந்திய தனியார் தொழில்துறையினரை வழங்கல் தொடரில் ஈடுபடுத்த உள்ளது. இந்த விமானக் கொள்முதல் மூலம் 100-க்கும் அதிகமான எம்எஸ்எம்-க்களில் 1500 பேர் நேரடியாகவும் 3000 பேர் வரை மறைமுகமாகவும் வேலைவாய்ப்பு பெறுவார்கள்.
எச்டிடி-40 கொள்முதல் செய்வது இந்திய விண்வெளி பாதுகாப்புக்கு வலுசேர்ப்பதாகவும் தற்சார்பு இந்தியாவை நோக்கிய முயற்சிகளுக்கு ஊக்கமளிப்பதாகவும் இருக்கும்.
குடியரசுத் தலைவர் செயலகம்
மொசாம்பிக் நாடாளுமன்ற தூதுக்குழுவினர் குடியரசுத் தலைவருடன் சந்திப்பு
மொசாம்பிக் குடியரசின் நாடாளுமன்ற அவைத் தலைவர் திருமதி எஸ்பெராங்கா லாரிண்டா ஃபிரான்ஸிஸ்கோ நிஹியுவான் பியாஸ் தலைமையிலான அந்நாட்டு நாடாளுமன்ற தூதுக்குழுவினர், இன்று  குடியரசுத் தலைவர் மாளிகையில், குடியரசுத் தலைவர் திருமதி திரௌபதி முர்முவை சந்தித்துப் பேசினர்.
வெளிநாட்டு தூதுக்குழுவினரை வரவேற்றுப் பேசிய குடியரசுத் தலைவர், கடந்த 25 ஆம் தேதி தாம் குடியரசுத் தலைவராக பொறுப்பேற்ற பிறகு, குடியரசுத் தலைவர் மாளிகையில் முதல் சர்வதேச தூதுக்குழுவினராக மொசாம்பிக் நாடாளுமன்ற உறுப்பினர்களை வரவேற்பதில் மகிழ்ச்சி அடைவதாகக் குறிப்பிட்டார். இருநாடுகளுக்கு இடையே உயர்மட்ட அளவிலான பரஸ்பர பயணங்களுடன், இந்தியாவும், மொசாம்பிக்கும் நெருங்கிய நட்புறவை கொண்ட நாடுகளாக திகழ்வதாகவும் அவர் கூறினார்.
இந்தியாவின் நெருங்கிய நட்பு நாடாகவும், முக்கிய கூட்டாளியாக மொசாம்பிக் உள்ளது என்றும் குடியரசுத் தலைவர் தெரிவித்தார். மொசாம்பிக் நாட்டின் இயற்கை எரிவாயு மற்றும் சுரங்கத் துறைகளில் இந்திய நிறுவனங்கள் சுமார் 10 பில்லியன் அமெரிக்க டாலர் அளவிற்கு முதலீடு செய்திருப்பதாகவும் அவர் கூறினார். மொசாம்பிக்கில் வசிக்கும் இந்திய வம்சாவளியினர், அந்நாட்டின் பொருளாதார வளர்ச்சியில் குறிப்பிடத்தக்க பங்காற்றி இருப்பதாகவும் குடியரசுத் தலைவர் தெரிவித்தார்.
குடியரசுத் துணைத் தலைவர் செயலகம்
புத்த பூர்ணிமாவையொட்டி நாட்டு மக்களுக்கு குடியரசு துணைத்தலைவர் வாழ்த்து
புத்த பூர்ணிமாவை முன்னிட்டு நாட்டு மக்களுக்கு குடியரசு துணைத் தலைவர் திரு எம். வெங்கையா நாயுடு வாழ்த்து தெரிவித்துள்ளார்.
அவர் வெளியிட்டுள்ள வாழ்த்து செய்தி வருமாறு -
“மங்களகரமான புத்த பூர்ணிமாவையொட்டி, நமது நாட்டு மக்களுக்கும், அதற்கு அப்பால் உள்ள மக்களுக்கும் எனது அன்பான நல்வாழ்த்துக்களை தெரிவித்துக் கொள்கிறேன்.
உலகின் தலைசிறந்த ஆன்மீகத் தலைவர்களில் ஒருவரான புத்தர் மிக ஆழமான உண்மைகளைப் போதித்தார். அவருடைய போதனைகள் நமது துக்கங்களுக்கான மூல காரணத்தைக் கண்டறிந்து, உணர்வுள்ள உயிரினங்களை துன்பத்திலிருந்து விடுவிப்பதை நோக்கமாகக் கொண்டிருந்தன.
சந்தேகத்திற்கு இடமின்றி, பகவான் புத்தரும் அவரது தர்மமும் ஒளியின் நித்திய ஆதாரமாகும். அது, ஒழுக்கம், மனநிறைவு மற்றும் மகிழ்ச்சியின் பாதையில் நம்மை வழிநடத்துகிறது.
இந்த மகிழ்ச்சியான தருணத்தில், ஞானஒளி பெற்ற புத்த பகவான் காட்டிய உலகளாவிய அன்பு, இரக்கம் மற்றும் சமத்துவத்தின் கொள்கைகளைப் பின்பற்றுவதற்கு நம்மை அர்ப்பணித்துக்கொள்வோம்’’.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ. 4 கோடி மதிப்புள்ள போதைப்பொருட்கள் பறிமுதல்: ஒருவர் கைது
சென்னை விமான நிலையத்தில் ரூ.4 கோடி மதிப்புள்ள போதைப்பொருட்களை விமான நிலைய சுங்கத்துறை அதிகாரிகள் பறிமுதல் செய்தனர். அபித்ஜன்னிலிருந்து அடிஸ் அபாபா வழியாக எத்தியோப்பியன் ஏர்லைன்ஸ் விமானம் மூலம் வந்த கவோடியா அடிங்கரா என்ற நபரை அதிகாரிகள் சோதனை செய்தனர்.
அப்போது அவரது உடைமைகளில் மறைத்து எடுத்து வரப்பட்ட ஆம்பெட்டமைன் என்ற போதைப்பொருளை அதிகாரிகள் கண்டுபிடித்தனர். தூள் வடிவில் இருந்த 1999 கிராம் எடையுள்ள போதைப்பொருளை பறிமுதல் செய்து அந்த நபரை கைது செய்தனர். இதன் மதிப்பு 4 கோடி ரூபாயாகும்.
இந்தத் தகவலை சென்னை விமான நிலைய சுங்கத்துறையின் முதன்மை ஆணையர் திரு மேத்யூ ஜாலி தெரிவித்துள்ளார்.
பிரதமர் அலுவலகம்
இந்திய ராணுவத்தின் முன்னாள் தலைமைத் தளபதி ஜெனரல் எஸ் எப் ரோட்ரிக்ஸ் மறைவுக்கு பிரதமர் இரங்கல்
இந்திய ராணுவத்தின் முன்னாள் தலைமைத் தளபதி ஜெனரல் எஸ் எப் ரோட்ரிக்ஸ் மறைவு குறித்து பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில்;
“ஜெனரல் எஸ் எப் ரோட்ரிக்ஸ் காலமானதை அறிந்து வேதனை அடைந்தேன். அவரது தனிச்சிறப்புமிக்க சேவை மற்றும் இந்தியாவை வலுவான நாடாக மாற்றுவதற்கான பங்களிப்பிற்காக நாடு அவருக்கு எப்போதும் கடமை பட்டுள்ளது. அவரது போர்திறன் தொடர்பான ஆழ்ந்த அறிவாற்றல் என்றும் மதிக்கத்தக்கது. அவரது குடும்பத்தினர் மற்றும் நண்பர்களுக்கு எனது இரங்கலை தெரிவித்து கொள்கிறேன். அவரது ஆன்மா சாந்தியடையட்டும்.”
பிரதமர் அலுவலகம்
ஜூன் 4 ஆம் தேதி சி.எஸ்.ஐ.ஆர் சங்கத்தின் கூட்டத்திற்கு பிரதமர் தலைமை
பிரதமர் திரு நரேந்திர மோடி, 2021 ஜூன் 4 ஆம் தேதி காலை 11 மணிக்கு நடைபெறவுள்ள, அறிவியல் மற்றும் தொழில்துறை ஆராய்ச்சி கவுன்சில்  சங்கத்தின் கூட்டத்திற்கு, காணொலி மூலம் தலைமை வகிக்க உள்ளார். இந்நிகழ்ச்சியில் மத்திய அறிவியல் மற்றும் தொழில்நுட்ப அமைச்சரும் கலந்து கொள்வார்.
இந்தச் சங்கம், மத்திய அறிவியல் மற்றும் தொழில்நுட்ப அமைச்சகத்தின் கீழ் உள்ள, அறிவியல் மற்றும் தொழில் ஆராய்ச்சித் துறையின் ஒரு பகுதியாகும். இந்தியா முழுவதும் பரவியுள்ள 37 ஆய்வகங்கள் மற்றும் 39 மையங்கள் மூலம் இதன் நடவடிக்கைகள் மேற்கொள்ளப்படுகின்றன. புகழ்பெற்ற விஞ்ஞானிகள், தொழிலதிபர்கள் மற்றும் அறிவியல் அமைச்சகங்களின் மூத்த அதிகாரிகள் ஆண்டுதோறும் சந்திக்கும் சங்கத்தின் ஒரு பகுதியாக உள்ளனர்.
---------
(
பிரதமர் அலுவலகம்
தூய்மைக்கான சேவை இயக்கம் – செப்டம்பர் 15 ஆம் தேதி பிரதமர் தொடங்கிவைப்பார்
தூய்மைக்கான சேவை இயக்கத்தை பிரதமர் திரு. நரேந்திர மோடி, செப்டம்பர் 15 ஆம் தேதி தொடங்கிவைப்பார்.
15 நாட்கள் நடைபெறும் இந்த இயக்கத்தின் விரிவான தொடக்க விழாவின் ஒரு பகுதியாக பிரதமர், நாடெங்கும் 18 இடங்களில் உள்ள பல தரப்பு மக்களிடம் காணொலி மூலம் கலந்துரையாடவுள்ளார். பள்ளி குழந்தைகள், படை வீரர்கள், பால் மற்றும் வேளாண், கூட்டுறவு சங்கத்தின் உறுப்பினர்கள், பத்திரிகையாளர்கள், உள்ளாட்சிப் பிரதிநிதிகள், ரயில்வே ஊழியர்கள், சுயஉதவிக் குழுக்கள், துப்புரவுப் பணியாளர்கள் மற்றும் பலருடன் பிரதமர் கலந்துரையாடுவார்.
அக்டோபர் 2, 2018 அன்று தூய்மை இந்தியா இயக்கம் 4 ஆண்டுகள் நிறைவு பெறுவதை முன்னிட்டும், மகாத்மா காந்தியின் 150 ஆவது ஆண்டின் தொடக்கத்தை முன்னிட்டும் பொதுமக்கள் பெருமளவில் தூய்மை பணியில் தங்களை ஈடுபடுத்திக் கொள்வதே தூய்மைக்கான சேவை இயக்கத்தின் நோக்கமாகும்.
இதற்கு முன்பு காணொலி மூலம் மக்களிடையே பேசிய பிரதமர், “இந்த இயக்கம் காந்தி அவர்களுக்கு நாம் செலுத்தும் மகத்தான அஞ்சலி ஆகும்” என்று குறிப்பிட்டார். தூய்மையான பாரதத்தை உருவாக்க மக்கள் அனைவரும் இந்த இயக்கத்தில் பங்கேற்று தங்களின் முயற்சியை வலுவாக்க வேண்டும் என்றும் பிரதமர் திரு. நரேந்திர மோடி கேட்டுக் கொண்டுள்ளார்.
நிதி அமைச்சகம்
இந்தியாவில் ஏடிஎம் சேவைகளை அதிகரிக்க மூன்றாம் நிலை முதல் 6-ம் நிலை வரையிலான பகுதிகளில் ஒயிட் லேபிள் ஏடிஎம்-களை  அமைப்பதில் அதிக கவனம் செலுத்தப்படுகிறது
மூன்றாம் நிலை முதல் ஆறாம் நிலை வரையிலான சிறு நகரங்கள் முதல் சிறு கிராமப் பகுதிகள் வரை அதிக கவனம் செலுத்தி நாட்டில் இப்பகுதிகளில் ஏடிஎம் சேவைகளை அதிகரிக்க, வங்கி சாரா நிறுவனங்கள் நாட்டில் ஒயிட் லேபிள் ஏடிஎம்-களை  அமைக்கவும், இயக்கவும் ரிசர்வ் வங்கி  அனுமதித்துள்ளது.
வங்கிகள் வழங்கும் அட்டைகளின்  அடிப்படையில் இந்தியாவில் உள்ள வங்கிகளின் வாடிக்கையாளர்களுக்கு டபிள்யூ.எல்.ஏ-க்கள் வங்கி சேவைகளை வழங்குகின்றன. பணத்தை விநியோகிப்பதைத் தவிர, டபிள்யூ.எல்.ஏக்கள் பிற சேவைகள் மற்றும் வசதிகளை வழங்கும். கணக்குத் தகவல், ரொக்கப் பணம் செலுத்துதல், வழக்கமான, மினி அறிக்கை, பின் எண் மாற்றம், காசோலை புத்தகத்திற்கான கோரிக்கைபோன்றவற்றை இந்த டபிள்யூ.எல்.ஏ-க்கள் வழங்கும்.
டபிள்யூ.எல்.ஏ.க்களின் எண்ணிகையை அதிகரிப்பதற்கும், அவற்றின் நம்பகத்தன்மை மற்றும் செயல்பாட்டை மேம்படுத்துவதற்கும் நடவடிக்கைகள் எடுக்கப்பட்டுள்ளன.
நாட்டில் நான்கு அங்கீகரிக்கப்பட்ட வங்கி சாரா நிறுவனங்கள் ஒயிட் லேபிள் ஏடிஎம்-களை இயக்குகின்றன.
மத்திய நிதித்துறை இணையமைச்சர் திரு பகவத் கிசான் ராவ் கரத் இன்று மாநிலங்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1942516
சுற்றுலா அமைச்சகம்
துடிப்பான கிராமத் திட்டத்தின் கீழ் வரும் கிராமத் தலைவர்களுடன் சுற்றுலாத் துறைச் செயலர் வி.வித்யாவதி கலந்துரையாடல்
புதுதில்லியில் உள்ள அசோகா ஹோட்டலில் துடிப்பான கிராமங்கள் திட்டத்தின் கீழ், எல்லையோர கிராமங்களைச் சேர்ந்த முந்நூறுக்கும் மேற்பட்ட ஊராட்சி தலைவர்கள் / கிராமத் தலைவர்களுடன் சுற்றுலாத்துறை செயலாளர் திருமதி வி.வித்யாவதி இன்று கலந்துரையாடல் நிகழ்ச்சியை நடத்தினார். இக்கூட்டத்தில் சுற்றுலாவின் பல்வேறு அம்சங்கள், பல்வேறு கிராமங்கள் எதிர்கொள்ளும் சவால்கள், சுற்றுலா வளர்ச்சிக்கான சாத்தியக்கூறுகள், தீர்வுகள் குறித்து விவாதிக்கப்பட்டது. உள்கட்டமைப்பு, சமூக ஈடுபாடு, திறன் மேம்பாடு மற்றும் சுற்றுச்சூழல் பாதுகாப்பு உள்ளிட்ட பல்வேறு தலைப்புகளில் பங்கேற்பாளர்கள் விவாதித்தனர்.
நிகழ்ச்சியில் பேசிய திருமதி வித்யாவதி, "நாம் சுற்றுலா திருவிழாக்களை கொண்டாட வேண்டும், அதற்காக, நீங்கள் தில்லிக்கு வர வேண்டியதில்லை, நாங்கள் உங்களுடன் பண்டிகையை கொண்டாட உங்கள் கிராமங்களுக்குச் வருவோம். சாகச சுற்றுலா, சுற்றுலா அமைச்சகத்திற்கு ஒரு முக்கியமான பிரிவாகும், மேலும் இது துடிப்பான கிராமங்களில் மிகப்பெரிய ஆற்றலைக் கொண்டுள்ளது "என்றார். நிலைத்தன்மை குறித்து பேசிய அவர், நாம் சுற்றுலாவை ஊக்குவிக்க வேண்டுமே தவிர, கிராமங்களை பலிகொடுத்து வளர்க்கக் கூடாது என்றார். துடிப்பான கிராமங்கள் திட்டத்தின் கீழ் கிராமங்களை சுற்றுலாத் தலங்களாக மேம்படுத்த தேவையான அனைத்து உதவிகளும் வழங்கப்படும் என்றும் அவர் உறுதியளித்தார்.
பல்வேறு கிராமங்களைச் சேர்ந்த பஞ்சாயத்து தலைவர்கள் தங்கள் கிராமங்களில் சுற்றுலா மேம்பாடு, அதனுடன் தொடர்புடைய சவால்கள் மற்றும் கிடைக்கக்கூடிய வாய்ப்புகள் குறித்து தங்கள் கருத்துக்களை பகிர்ந்து கொண்டனர்.
இந்த நிகழ்ச்சியில் அருணாச்சல பிரதேசம், உத்தரகண்ட், சிக்கிம், லடாக் யூனியன் பிரதேசம் மற்றும் இமாச்சலப் பிரதேசத்தைச் சேர்ந்த 300 க்கும் மேற்பட்ட தலைவர்கள் கலந்து கொண்டனர். 2022-23 நிதியாண்டு முதல் 2025-26 வரையிலான காலத்திற்கு மத்திய அரசின் பங்களிப்பாக ரூ.4800 கோடியுடன் துடிப்பான கிராமங்கள் திட்டத்திற்கு 15 பிப்ரவரி 2023 அன்று ஒப்புதல் அளிக்கப்பட்டது.
PIB Headquarters
வேலூரில் பொதுமக்களின் வேண்டுகோள் சிறப்பு பாஸ்போர்ட் முகாம் ஜனவரி 20ந்தேதி மீண்டும் நடக்கிறது
வேலூரில் வரும் ஜனவரி 20ந்தேதி  சிறப்பு பாஸ்போர்ட் மேளா நடத்தப்பட உள்ளது. ஏற்கனவே கடந்த மாதம் தான் சிறப்பு பாஸ்போர்ட் முகாம் நடைபெற்றது. பொதுமக்களின் வேண்டுகோள் காரணமாக மீண்டும் வரும் சனிக்கிழமை இந்த முகாம் நடத்தப்படுகிறது. சென்னையில் உள்ள மண்டல பாஸ்போர்ட் அலுவலகம் சார்பில் இந்த மேளா நடத்தப்படுகிறது. வேலூரில் அண்ணா சாலையில் உள்ள அஞ்சல் அலுவலக பாஸ்போர்ட் சேவை மையத்தில் இந்த மேளா நடைபெறும்.
இதனையொட்டி ஜனவரி 20ந் தேதி, சனிக்கிழமை வேலூரில் உள்ள அஞ்சல் அலுவலக பாஸ்போர்ட் சேவை மையம் வழக்கம் போல் செயல்படும்.
பொதுமக்களுக்கு ஒதுக்கப்பட்ட நேரங்களில் விண்ணப்பங்கள் வழக்கம் போல் பெற்றுக் கொள்ளப்படும். சுமார் 120 விண்ணப்பதாரர்கள் இந்த சிறப்பு மேளாவின் மூலம் பலன் அடைவார்கள் என்று எதிர்பார்க்கப்படுகிறது.
இந்த பாஸ்போர்ட் மேளாவில் பங்கேற்க விரும்பும் விண்ணப்பதாரர்கள், பாஸ்போர்ட் அலுவலகத்தின் அதிகாரபூர்வ இணையதளமான www.passportindia.gov.in மூலம் ஆன்லைனில் பதிவு செய்து, விண்ணப்ப பதிவு எண்ணை  பெற்றுக்கொண்டு, ஆன்லைனிலேயே விண்ணப்பக் கட்டணத்தை செலுத்தி சந்திப்புக்கான முன்பதிவு நேரத்தை பெற்றுக்கொள்ள வேண்டும். இந்த மேளாவில் பங்கேற்கும் விண்ணப்பதாரர்கள் தங்களது சந்திப்புக்கான முன்பதிவு விவரம் கொண்ட ஏ.ஆர்.என். பதிவு எண் தாளை அச்சிட்டு எடுத்து வரவேண்டும். தேவையான அனைத்து ஆவணங்களை அசலுடன், சுயசான்றளிக்கப்பட்ட ஒரு நகலுடன் கொண்டு வரவேண்டும்.
இந்த மேளாவில் புதிய பாஸ்போர்ட்டுக்கான விண்ணப்பம், புதுப்பிக்கப்படும் பாஸ்போர்ட் விண்ணப்பங்கள் மட்டும் பெற்றுக் கொள்ளப்படும்.
இந்த மேளாவிற்கான சந்திப்பு முன்பதிவு ஜனவரி 17, 2018 அன்று   மதியம் 2.30 மணிக்கு வெளியிடப்படும்.
மேளா நாளன்று, குறித்த நேரத்திற்கான விண்ணப்பதாரர்கள் மட்டுமே குறிப்பிட்ட நேரத்தில் அனுமதிக்கப்படுவார்கள்.
நிறுத்தி வைக்கப்பட்டுள்ள விண்ணப்பங்களின் விண்ணப்பதாரர்கள் மற்றும் மறுக்கப்பட்ட டோக்கன்கள் வைத்திருப்போர் மற்றும் மையத்திற்கு நேரடியாக வந்து விண்ணப்பம் செய்யவருபவர்கள் இந்த மேளாவில் அனுமதிக்கப்பட மாட்டார்கள்.
உள்துறை அமைச்சகம்
பிம்ஸ்டெக் நாடுகள் பங்கேற்கும் ‘போதைப் பொருள் கடத்தல் தடுப்பு மாநாட்டினை’ மத்திய உள்துறை அமைச்சர் புதுதில்லியில் நாளை தொடங்கிவைக்கிறார்
பிம்ஸ்டெக்  நாடுகள் பங்கேற்கும் ‘போதைப் பொருள் கடத்தல் தடுப்பு மாநாட்டினை’ மத்திய உள்துறை அமைச்சர் திரு. அமித் ஷா புதுதில்லியில் நாளை தொடங்கிவைக்கிறார்
2018-ல் காட்மாண்டுவில் நடைபெற்ற நான்காவது பிம்ஸ்டெக் உச்சிமாநாட்டில், பிரதமர் திரு. நரேந்திர மோடி அளித்த வாக்குறுதியைத் தொடர்ந்து, போதைப் பொருள் கட்டுப்பாட்டு அமைப்பு இந்த மாநாட்டிற்கு ஏற்பாடு செய்துள்ளது. போதைப் பொருள் கடத்தலால் ஏற்பட்டுள்ள அச்சுறுத்தல்கள் குறித்தும், உறுப்புநாடுகள் பின்பற்றும் சிறந்த நடைமுறைகளில் இருந்து கற்றறிந்து இந்த அச்சுறுத்தல்களை முறியடிக்கத் தேவையான கூட்டு நடவடிக்கைகள் குறித்தும் விவாதிப்பதற்கு அனைத்து உறுப்பு நாடுகளுக்கும் இந்த மாநாடு வாய்ப்பை வழங்கும் என்று நம்பப்படுகிறது. பிம்ஸ்டெக் அமைப்பின் ஒவ்வொரு நாட்டிலிருந்தும் தூதுக்குழுக்கள் இந்த மாநாட்டில் பங்கேற்க அழைக்கப்பட்டுள்ளன. மேலும் இந்தியாவில் இருந்து போதைப் பொருள் தடுப்பு சட்டங்களை அமலாக்கும் மத்திய மாநில முகமைகளும், மற்ற உறுப்புநாடுகளின் முகமைகளும் அழைக்கப்பட்டுள்ளன.
வங்கக் கடலின் அருகேயும், கரையோரப் பகுதிகளிலும் உள்ள நாடுகள், அதாவது, இந்தியா, பங்களாதேஷ், பூடான், மியான்மர், நேபாளம், இலங்கை, தாய்லாந்து ஆகியவை பிம்ஸ்டெக் அமைப்பின் உறுப்பு நாடுகளாக உள்ளன.
குறு சிறு மற்றும் நடுத்தர தொழில் துறை அமைச்சகம்
ekhadiindia.com என்னும் இணையதளத்தை காதி மற்றும் கிராமத் தொழில்கள் ஆணையம் தொடங்கியது
புத்தாண்டை முன்னிட்டு, ekhadiindia.com என்னும் இணையதளத்தை காதி மற்றும் கிராமத் தொழில்கள் ஆணையம் தொடங்கியுள்ளது. உள்ளூரில் தயாரிக்கப்பட்ட 50,000-க்கும் அதிகமான காதி மற்றும் கிராமத் தொழில் பொருள்களை 500 பிரிவுகளில் இந்த இணையதளம் வகைப்படுத்தியுள்ளது.
பிரதமரின் “தற்சார்பு இந்தியா” இலட்சியத்தை அடைய குறு, சிறு, நடுத்தரத் தொழில் நிறுவனங்களுக்கு உதவுவதற்கான சூழலியலை கட்டமைப்பதற்கான நடவடிக்கையே இந்த இணையதளமாகும்.
இணையதளத்தின் சோதனை ஓட்டத்தைத் தொடங்கி வைத்த குறு, சிறு, நடுத்தரத் தொழில்கள் அமைச்சகத்தின் செயலாளர் திரு. ஏ. கே. சர்மா, நமது நெசவாளர்கள், கைவினைக் கலைஞர்கள் மற்றும் விவசாயிகளின் நலனே நமது முன்னுரிமையாக உள்ளது என்றார்.
நுகர்வோரை நேரடியாக சென்றடைவதற்கான குறு, சிறு, நடுத்தரத் தொழில்கள் அமைச்சகம் மற்றும் காதி மற்றும் கிராமத் தொழில்கள் ஆணையத்தின் முதல் முயற்சியாக இந்த இணைய தளம் விளங்குகிறது.
கோவிட்-19 பெருந்தொற்று காரணமாக கண்காட்சி மற்றும் சந்தைப்படுத்துதல் நடவடிக்கைகளுக்குக் கட்டுப்பாடுகள் இருப்பதால், இணையவழி வணிகம் மற்றும் இணையவழி சந்தைப்படுத்துதலில் காதி மற்றும் கிராமத் தொழில்கள் ஆணையம் இறங்கியுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685399
-----
(Visitor Counter : 169
சிறப்பு சேவைகள் மற்றும் கட்டுரைகள்
இந்திய ரிசர்வ் வங்கி சென்னை மண்டலம் சார்பில் சைக்ளத்தான் & வாக்கத்தான் நடத்தப்பட்டது
இந்திய ரிசர்வ் வங்கி, 2023 பிப்ரவரி 13 முதல் 17 வரை நிதிக் கல்வியறிவு விழிப்புணர்வு வாரத்தைக் கடைப்பிடித்ததையொட்டி சென்னை பெசன்ட் நகர் கடற்கரையில் 2023 பிப்ரவரி 18 அன்று, தங்களது ஊழியர்களின் பங்கேற்புடன் 'சைக்ளத்தான்' எனப்படும் சைக்கிள் பேரணி மற்றும் 'வாக்கத்தான்' எனப்படும் நடைப் பேரணி நிகழ்ச்சிக்கு ஏற்பாடு செய்திருந்தது. பொதுமக்களுக்கு நிதி தொடர்பான விழிப்புணர்வுச் செய்திகளை பரப்புவதே இதன் நோக்கம் ஆகும். 2023 ஆம் ஆண்டின் நிதி கல்வியறிவு வாரத்தின் கருப்பொருள், "சேமிப்பு, திட்டமிடல், பட்ஜெட் ஆகியவற்றின் அவசியத்துடன் கூடிய நல்ல நிதி நடத்தை உங்களை மீட்கும் மற்றும் டிஜிட்டல் நிதிச் சேவைகளின் விவேகமான பயன்பாடு" என்பதாகும்.
சென்னை இந்திய ரிசர்வ் வங்கியின் முதன்மைப் பொது மேலாளர் திருமதி உமா சங்கர் இந்தப் பேரணியைக் கொடியசைத்துத் தொடங்கி வைத்தார். சுமார் 150 ரிசர்வ் வங்கிப் பணியாளர்கள் சைக்ளத்தான் மற்றும் வாக்கத்தான் நிகழ்வில் பங்கேற்றனர். அவர்கள் நிதி விழிப்புணர்வு தொடர்பான தகவல்கள் அடங்கிய பதாகைகளை ஏந்தியும், துண்டு பிரசுரங்களை மக்களுக்கு விநியோகித்தும் பேரணியில் பங்கேற்றனர். நிதி தொடர்பான விழிப்புணர்வுத் தகவல்களை மக்களிடம் பரப்புவதன் ஒரு பகுதியாக நடத்தப்பட்ட இந்நிகழ்ச்சி வெற்றிகரமாக அமைந்தது. மேலும், ரிசர்வ் வங்கி இந்த மாதத்தில் பெரிய அளவிலான ஒரு மையப்படுத்தப்பட்ட ஊடக விழிப்புணர்வுப் பிரச்சார இயக்கத்தையும் மேற்கொண்டுள்ளது. இந்த இயக்கம், இந்த ஆண்டின் நிதிக் கல்வி வாரக் கருப்பொருள் குறித்த அத்தியாவசிய நிதி விழிப்புணர்வுத் தகவல்களை ஒளிபரப்புகிறது. நிதி ரீதியாக விழிப்புணர்வு மற்றும் அதிகாரம் பெற்ற இந்தியாவை உருவாக்கும் நோக்கத்துடன் இந்த இயக்கம் மேற்கொள்ளப்படுகிறது.
விவசாயத்துறை அமைச்சகம்
ராஜஸ்தான், மத்தியப் பிரதேசம், பஞ்சாப், குஜராத், உத்தரப் பிரதேசம், மகாராஷ்டிரா, சத்தீஸ்கர், ஹரியானா, உத்தரகாண்ட், பீகார் மாநிலங்களில் 3.70 லட்சம் ஹெக்டேர் பரப்பில் வெட்டுக்கிளிக் கட்டுப்பாட்டு நடவடிக்கைகள் 2020 ஏப்ரல் 11 முதல் ஜூலை 19 வரை மேற்கொள்ளப்பட்டுள்ளன.
2020 ஏப்ரல் 11 முதல் ஜூலை 19 வரை ராஜஸ்தான், மத்தியப் பிரதேசம், பஞ்சாப், குஜராத், உத்தரப்பிரதேசம், ஹரியானா மாநிலங்களில், 86,787 ஹெக்டேர் பரப்பில் வெட்டுக்கிளிக் கட்டுப்பாட்டு நடவடிக்கைகள் வெட்டுக்கிளி வட்டார அலுவலகங்களால் மேற்கொள்ளப்பட்டுள்ளன. 2020 ஜூலை 19 வரை ராஜஸ்தான், மத்தியப்பிரதேசம், பஞ்சாப், குஜராத், உத்தரப் பிரதேசம், மகாராஷ்டிரா, சத்தீஸ்கர், ஹரியானா, உத்தரகாண்ட், பீகார் மாநிலங்களில் 1,83,664 ஹெக்டேர் பரப்பில் மாநில அரசுகளால் கட்டுப்பாட்டு நடவடிக்கைகள் மேற்கொள்ளப்பட்டன.
2020 ஜூலை 19-20 இரவில், ராஜஸ்தானில், ஜெய்சால்மர், பார்மர், பிக்கானிர், சுரு, அஜ்மீர், சிகார், பாலி ஆகிய எட்டு மாவட்டங்களில் 31 இடங்களில் கட்டுப்பாட்டு நடவடிக்கைகள் வெட்டுக்கிளி வட்டார அலுவலகங்களால் மேற்கொள்ளப்பட்டன. இது தவிர, உத்தரப் பிரதேச வேளாண் துறையும் ராம்பூர் மாவட்டத்தில் ஒரு இடத்தில் அதே இரவில் , சிறு அளவிலும், பரவலாகவும் வெட்டுக்கிளிகளுக்கு எதிரான நடவடிக்கைகள் எடுக்கப்பட்டன.
ராஜஸ்தான், மத்தியப்பிரதேசம், குஜராத், உத்தரப்பிரதேசம் ஆகிய மாநிலங்களில் தற்போது, தெளிப்பான் வாகனங்களுடன் 79 கட்டுப்பாட்டுக் குழுக்கள் ஈடுபடுத்தப்பட்டுள்ளன. வெட்டுக்கிளிக் கட்டுப்பாட்டு நடவடிக்கையில் 200-க்கும் மேற்பட்ட மத்திய அரசுப் பணியாளர்கள் ஈடுபட்டு வருகின்றனர்.
மத்தியப்பிரதேசம், பஞ்சாப், குஜராத், உத்தரப்பிரதேசம், மகாராஷ்டிரா, சத்தீஸ்கர், ஹரியானா, பீகார் மாநிலங்களில் குறிப்பிடத்தக்க அளவுக்கு பயிர்ச்சேதம் ஏற்பட்டதாக தகவல் இல்லை. எனினும், ராஜஸ்தானில் சில மாவட்டங்களில் சிறிதளவு பயிர்ச்சேதம் ஏற்பட்டதாக கூறப்படுகிறது.
இன்று  இளஞ்சிவப்பு நிற இளம் வெட்டுக்கிளிகளும், மஞ்சள் நிற முதிர்ந்த வெட்டுக்கிளிகளும், ஜெய்சால்மர், பார்மர், பிக்கானிர், சுரு, அஜ்மீர், சிகார், பாலி மாவட்டங்களிலும், உ.பி.யின் ராம்பூர் மாவட்டத்திலும் காணப்பட்டது.
பிரதமர் அலுவலகம்
கலோனெல்  எச் கே சச்தேவாவின் மனைவி திருமதி உமா சச்தேவாவை பிரதமர் சந்தித்தார்
கலோனெல்  எச் கே சச்தேவாவின் மனைவி திருமதி உமா சச்தேவாவை பிரதமர் திரு நரேந்திர மோடி சந்தித்தார். 90 வயது நிறைந்த இவர், தமது மறைந்த கணவர் கலோனெல்  எச் கே சச்தேவா எழுதிய 3 நூல்களின் பிரதிகளை பிரதமருக்கு வழங்கினார்.
தொடர்ச்சியான ட்விட்டர் செய்திகளில் பிரதமர் கூறியிருப்பதாவது:
“இன்று திருமதி உமா சச்தேவா அவர்களுடன் நினைவுகூரத்தக்க கலந்துரையாடலை நான் மேற்கொண்டேன். அவர் 90 வயது நிறைந்தவர். மகத்தான துணிவும், நன்னம்பிக்கை உணர்வும் கொண்டவர். அவரது கணவர் கலோனெல்  எச் கே சச்தேவா பலராலும் மதிக்கப்பட்ட மூத்த ராணுவ அதிகாரியாவார். உமா அவர்கள், ஜென்ரல் வேத்மாலிக் அவர்களின் அத்தையாவார்.”
“உமா அவர்கள், அவரது மறைந்த கணவரால் எழுதப்பட்ட 3 நூல்களின் பிரதிகளை எனக்கு வழங்கினார். அவற்றில் 2 கீதையுடன் தொடர்புடையவை. 3 வது நூல் ‘செந்நீரும். கண்ணீரும்’ என பெயரிடப்பட்டிருப்பது. நாட்டின் பிரிவினை காலத்தில் கலோனெல்  எச்கே சச்தேவாவின் அனுபவங்களும், அவரது வாழ்க்கையில் அது ஏற்படுத்திய தாக்கங்களையும் பற்றியது”
“பிரிவினை காலத்தில் பாதிக்கப்பட்டவர்களுக்கு அஞ்சலி செலுத்தும் வகையில். ஆகஸ்ட் 14 -ஐ பிரிவினை கொடூரங்களின் நினைவு தினமாக அனுசரிப்பது என்ற இந்தியாவின் முடிவு குறித்து நாங்கள் விவாதித்தோம். காயங்களிலிருந்து மீண்டு தங்களின் வாழ்க்கையை கட்டமைத்து, தேசத்தின் முன்னேற்றத்திற்கு பங்களிப்பு செய்தவர்களை நினைவுகூர்வது இதன் முக்கிய அம்சமாகும். இவர்கள் மனித குலத்தின் மனஉறுதியையும், துணிவையும் காவியமாக்கியிருக்கிறார்கள்.”
பிரதமர் அலுவலகம்
கன்னட மொழி கற்பதற்கு புதிய வழிமுறையைப் பிரதமர் பகிர்ந்துள்ளார்
மற்ற மாநிலங்களின் மொழியை கற்பதற்கு எப்போதும் ஊக்கப்படுத்துகின்ற, தமது உரையில் வாழ்த்துக்களையும், அறிமுகத் தொடர்களையும் உள்ளூர் மொழியைக் கொண்டு தொடங்குகின்ற பிரதமர் திரு நரேந்திர மோடி, இன்று கன்னட மொழி கற்பதற்கு புதிய வழிமுறையைப் பகிர்ந்துள்ளார்.
கன்னட அகர முதலியை கற்பிப்பதற்கான படவடிவிலான வழிமுறைக் குறித்து கிரண் குமார் எஸ் வெளியிட்ட ட்விட்டர் பதிவை மேற்கோள் காட்டி, பிரதமர் வெளியிட்ட ட்விட்டரில் கூறியிருப்பதாவது:
“நகைச்சுவையோடு மொழிகளைக் கற்பதற்கான புதிய வழிமுறைகளில் ஒன்றாக அழகிய கன்னட மொழி இடம் பெற்றுள்ளது” https://t.co/OC8XQxh8Sa
நிலக்கரி அமைச்சகம்
சுரங்கங்களில் நிலக்கரி உற்பத்தி கணிசமாக அதிகரிப்பு
அடுத்த நிதியாண்டில் உற்பத்தி 120 மில்லியன் டன்னை தொடும்
இந்த ஆண்டு நவம்பர் வரை சுரங்கங்களில் நிலக்கரி உற்பத்தி ஏற்கனவே சுமார் 50 மில்லியன் டன்னை எட்டியுள்ளது. நடப்பு நிதியாண்டில்  இது 85 மெட்ரிக் டன்னை தொடும் வாய்ப்பு உள்ளது. கடந்த ஆண்டு 62 மெட்ரிக் டன் என்ற உற்பத்தி சாதனையை விட இது அதிகமாகும்.
நிலக்கரி உற்பத்தியை மேலும் அதிகரிக்க, நிலக்கரி அமைச்சகத்தின் செயலர் டாக்டர் அனில் குமார் ஜெயின், அமைச்சகத்தின் மூத்த அதிகாரிகளுடன், புதிய நிலக்கரிச் சுரங்கங்களின் வளர்ச்சியைப் பாதிக்கும் சுற்றுச்சூழல் மற்றும் வன அனுமதி தொடர்பான பிரச்சினைகள் குறித்து ஆய்வு செய்தார். உள்நாட்டு நிலக்கரிக்கான அதிக தேவையைக் கருத்தில் கொண்டு இந்த கூட்டம் நடைபெற்றது. சுரங்கங்களில் இருந்து உற்பத்தி செய்யப்படும் நிலக்கரி அளவு அடுத்த நிதியாண்டில்  120 மெட்ரிக் டன்னாக உயரும் என எதிர்பார்க்கப்படுகிறது.
(இதன் மூலம், உள்நாட்டு நிலக்கரி உற்பத்தியில் ‘இந்தியாவில் உற்பத்தி செய்வோம்’ என்ற கனவும் மேலும் நிறைவேறும்.